**Censorark hf-e C 2017-læreplan**

**Læreplan** - **uddrag**

**2.1 Faglige mål**

Kursisterne skal kunne:

**Sprogfærdighed**

* forstå hovedindholdet i tydelig standardtale om almene emner
* udtrykke sig forståeligt og sammenhængende om almene emner
* læse og forstå tekster om almene emner

**Sprog, tekst og kultur**

* gøre rede for indhold og synspunkter i engelsksprogede tekster
* anvende grundlæggende viden om samfundsforhold i Storbritannien og USA til at redegøre for en teksts placering i sammenhæng hermed
* anvende faglige opslagsværker og øvrige hjælpemidler.

**2.2. Kernestof**

Gennem kernestoffet skal eleverne opnå faglig fordybelse, viden og kundskaber.

Kernestoffet er:

* det engelske sprogs grundlæggende grammatik, ortografi og tegnsætning
* udtale og ordforråd
* kommunikationsstrategier, standardsprog og variation
* det engelske sprog anvendt som globalt lingua franca
* nyere fiktive og ikke-fiktive tekster
* tekstanalytiske grundbegreber
* væsentlige samfundsforhold i Storbritannien og USA
* aktuelle forhold i andre dele af den engelsktalende verden.

Kernestoffet udgøres af autentiske, ubearbejdede engelsksprogede tekster, der med få undtagelser skal tage udgangspunkt i eller kunne sættes i forbindelse med fagets kulturområder.

**4.3. Bedømmelseskriterier**

Bedømmelsen er en vurdering af, i hvilken grad eksaminandens præstation opfylder de faglige mål, som de er angivet i pkt. 2.1.

Der lægges vægt på, at eksaminanden

* behersker et forståeligt og sammenhængende engelsk
* præsenterer og perspektiverer prøvematerialet
* anvender den viden, der er opnået i arbejdet med det studerede emne.

Der lægges i bedømmelsen vægt på, at eksaminanden kan indgå i uddybende samtale om præsentationen.

Der gives én karakter ud fra en helhedsvurdering af eksaminandens præstation.

**Bedømmelseskriterier Engelsk C hf-e – mundtlig** (Vejledningen til engelsk C hf-e)

|  |  |  |
| --- | --- | --- |
| Karakter | Betegnelse | Beskrivelse |
| 12 | Fremragende | Kursistens præsentation og samtale viser fluency, stor variation i fagligt og alment ordforråd og syntaks og sikker sprogbeherskelse med kun uvæsentlige mangler.  Kursisten har en præcis tekstforståelse og kan systematisere, analysere og perspektivere tekstmaterialet med brug af relevant faglig viden og sikkert placere det i en større sammenhæng.  Kursisten kan ubesværet formulere egne synspunkter og argumentere herfor. |
| 7 | Godt | Kursistens præsentation og samtale viser fluency, et godt fagligt og alment ordforråd og syntaks. Sprogbeherskelsen er overvejende sikker men ikke fejlfri.  Kursisten har en god tekstforståelse og kan overvejende systematisere, analysere og perspektivere tekstmaterialet med brug af faglig viden og placere det i en større sammenhæng.  Kursisten kan formulere egne synspunkter og argumentere herfor. |
| 02 | Tilstrækkeligt | Kursistens præsentation og deltagelse i samtale er noget usammenhængende men dog forståelig. Det faglige og almene ordforråd er begrænset. Sprogbeherskelsen er usikker, og der er mange fejl.  Kursisten kan redegøre for indhold og synspunkter i tekstmaterialet men er usikker, når det drejer sig om at systematisere, analysere og perspektivere tekstmaterialet med brug af faglig viden og placere det i en større sammenhæng  Kursisten har besvær med at formulere egne synspunkter og argumentere herfor. |

**Censorark hf-e C**

**2017-læreplan**

|  |  |
| --- | --- |
| Karakter: |  |

Dato:

Skole og hold:

Kursistnavn og nr.:

**Præsentation**

**Samtale**